NELJANDA KOOSSEISU

OTSUS

Haapsalu,			17. juuni 2005 nr 194

Detailplaneeringu kehtestamine
(Põllu tn 6, Haapsalu)

Detailplaneering (Põllu tn 6, Haapsalu) algatati Haapsalu Linnavalitsuse 29.08.2002 korraldusega nr 443. Planeeringu eesmärgiks oli olemasoleva ühiskondlike hoonete krundi jagamine kaheks, hoonestamata krundile sihtotstarbega väikeelamumaa ehitusõiguse ja hoonestustingimuste määramine. Planeering võeti vastu Haapsalu Linnavalitsuse 30.09.2002 korraldusega nr 536 ja avalik väljapanek toimus ajavahemikul 8.-22.10.2002. Planeeringu vaidlus on lahendatud Põllu tn 6 krundi ja naaberkruntide Luha tn 3a ja 5 krundipiiride täpsustamisega. Planeering on korrigeeritud vastavalt täpsustatud ja uuesti mõõdistatud Põllu tn 6 krundiplaanile. Juhindudes Haapsalu põhimääruse § 12 lg 1 p 34, § 62, kohaliku omavalitsuse korralduse seaduse § 6 lg 1, § 22 lg 1 p 33, § 23, planeerimisseaduse § 24 lg 3, § 25 lg 4 ja 5, § 26 lg 1 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalus asuva Põllu tn 6 krundi detailplaneering (Lisa 1).
2.	Linnavolikogu kantseleil:
2.1.	teha otsus teatavaks Haapsalu Linnavalitsuse ehitus- ja arhitektuurigrupile (A. Joost) otsuse koopia üleandmisega allkirja vastu, kellel saata otsuse koopia punktis 1 nimetatud detailplaneeringu kehtestamise kohta koos detailplaneeringu projektiga Lääne maavanemale ja koos planeeringu põhijoonisega Maa-ameti Lääne katastribüroole (Ehte tn 9, 90509 Haapsalu);
2.2.	koostöös Haapsalu Linnavalitsuse avalike suhete peaspetsialistiga (L. Ollino) avaldada ühe kuu jooksul peale volikogu otsuse jõustumist teade detailplaneeringu kehtestamise kohta ajalehes Lääne Elu;
2.3.	avalikustada otsus linnavolikogu kantseleis ja Haapsalu linna veebilehel.

3.	Otsus jõustub avalikustamisega linnavolikogu kantseleis.
4.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Andres Ammas
Volikogu esimees